Meelis Pai

Meelis Pai (sündinud 9. veebruaril 1968) on eesti endine teatritegelane, kauaaegne NUKU teatri juht, Nuku muuseumi looja. Ta on 2013. aastast Tallinna linnapea nõunik. Alates 1. aprillist 2015 Salme Kultuurikeskuse kunstiline juht ja Tallinna Linnavolikogu liige.Tallinna Linnahall AS nõukogu esimees.

Ta lõpetas 1987. aastal Tartu 15. Keskkooli ja 1996. aastal TPÜ Kultuuriteaduskonna näitejuhtimise erialal.

Ta oli Eesti Nuku- ja Noorsooteatri direktor 2000. aastast aprillini 2013.

2010. aastal oli tema juhitud NUKU muuseum Eesti muuseumide aastaauhinna "Muuseumirott 2010" nominent ja 2012. aastal auhinna "European Museum of the Year Award 2012" nominent.

2013–2017 oli Meelis Pai Keskerakonna liige ja asus tööle Tallinna linnapea Edgar Savisaare nõunikuna. Tema esimeseks laiemat kõlapinda leidnud tööks sai vahtplastist Ülemiste vanakese tegemine Ülemiste ristmiku avamiseks. Sama aasta kohaliku omavalitsuse volikogude valimisel kandideeris Pai Tallinna volikokku.

2015. aastal sattus ta skandaali seoses muusikali "Billy Elliot" lavastusega, kus mitmele osatäitjale jäi kokkulepitud töötasu maksmata.

2017. aasta kohaliku omavalitsuse volikogude valimistel kandideerib ta Savisaare valimisliidu ja Tegusa Tallinna nimekirjas.

Isiklikku
Tema isa Henn Pai oli Vanemuise ooperilaulja.

Haridus 
 1987 lõpetanud Tartu 15. Keskkooli
 1992–1996 näitejuhtimine, bakalaureusekraad / Tallinna Pedagoogikaülikool
 Alates 2002 kultuurikorraldus, magistriõpe / Tartu Ülikool

Töökäik 
 1997–2000 Tallinna Linnateatri välissuhete juht
 2000–2013 Eesti Riikliku Nukuteatri (NUKU) direktor (sh kunstiline juhi ülesandeid 2006–2011)
 2013–2015 Tallinna Linnavalitsuses linnapea nõunik 
 2015–2018 Salme Kultuurikeskuse kunstiline juht
 2015–... Tallinna Volikogu liige
 2016–2017 AS Tallinna Linnahall Nõukogu esimees

Kontseptsioon ja juhtimine 
 2002 Rahvusvahelise teatrifestivali Young Century algatamine ja juhtimine
 2004–2010 NUKU muuseumi ja töökodade loomise idee ja ehitamine
 2005–2006 Nukuteatri uue suure saali ehitus (mitmeotstarbeline, 650 kohta)
 2006 Tallinn Treff Festivali algatamine, peakorraldaja 2006–2012
 2007–2008 Auruteatri idee ja rajamine (Nunne tn)
 2007–2011 Eesti esimeste diplomeeritud nukunäitlejate õppe korraldamine Turu Kunstiakadeemias Soomes

Rahvusvahelised koostööprojektid 
 2005–2006 Euroopa Liidu programmi Kultuur projekt Cultural Alchemy, projekti Eesti-poolne juht (koostöös Iirimaa, Läti ja Tšehhi nukuteatritega)
 2006–2007 Euroopa Liidu programmi Kultuur projekt Young Century, projekti üldjuht (koostöös Taani, Soome, Belgia ja Leedu nukuteatritega)
 2007–2009 Eesti Nuku- ja Noorsooteatri ja Nižnõi Novgorodi nukuteatri Peremen vahelise Euroopa Liidu Venemaa suunalise projekti Eesti-poolne juht
 2009–2010 Euroopa Liidu programmi Kultuur projekt Contemporary Museum Breaks the Borders of Cultures, projekti üldjuht (koostöös Läti ja Leedu nukuteatritega)
 2009–2010 Euroopa Liidu programmi Kultuur projekt Culture on the Street, projekti üldjuht (koostöös Ungari, Soome ja Leedu nukuteatritega)

Produtseerimine 
 2003 muusikal "Helisev muusika"
 2004 muusikal "Grease"
 2006 muusikal "Romeo & Julia"
 2007 Eurolaul 2007 "Romeo ja Julia"
 2010 muusikal "High School Musical"
 2011 muusikal "Libahunt"
 2012 muusikal "Kevadine ärkamine"
 2013 muusikal "Shrek"
 2014 singel "Kaunis maa"
 2015 muusikal "Billy Elliot"

Tunnustus 
 2010 Eesti Vabariigi Valgetähe IV klassi orden / Kultuurielu edendamine
 Aasta turundaja 2010, Eesti Muuseumide Aastaauhind / Eesti Nuku- ja Noorsooteatri ja NUKU muuseumi juht Meelis Pai
 Aasta tootearendaja 2010 nominent, Eesti Muuseumide Aastaauhind / NUKU muuseum
 Eesti Turismiuuendaja 2011 nominent, Ettevõtluse Auhind 2011 / NUKU muuseum
 2011 NUKU kolleegide tunnustus: Südametunnistus 2011 / Meelis Pai
 2011 UNICEF-i Sinilinnu aastapreemia / Eesti Nuku- ja Noorsooteater
 Aasta väljapaistvaima teo auhind 2010, Tallinna kesklinna tunnustusauhind / NUKU muuseumi kui innovaatilise muuseumi-kunstikeskuse rajamine

Kuuluvus 
 2008– Tallinna Vanalinna Rotary Klubi liige, president aastatel 2014–2015
 2013-2017 Keskerakonna liige
 2009–2011 Rahvusvahelise nukuteatrite ühenduse UNIMA Eesti keskuse president, alates 2011 asepresident
 2011 Põhja- ja Ida-Euroopa Nukukunstide Keskuse asutajaliige

Viited

Eesti näitlejad
40. motoriseeritud miilitsapolgu koosseis
Valgetähe IV klassi teenetemärgi kavalerid
Sündinud 1968